stanford-oval/wikipedia huggingface dataset:
פיטר ון מוסנברוק

| --- | --- |

דיוקן של פיטר ואן מושנברוק מ-1741
 לידה:  14 במרץ 1692 הרפובליקה ההולנדית ליידן, הרפובליקה ההולנדית
 פטירה:  19 בספטמבר 1761 (בגיל 69) הרפובליקה ההולנדית ליידן, הרפובליקה ההולנדית
 ענף מדעי:  פיזיקה 
 מקום לימודים:  אוניברסיטת ליידן 
 מנחה לדוקטורט:  הרמן בוהרהב 
 מוסדות:  אוניברסיטת אוטרכט (13 בספטמבר 1723–6 באוקטובר 1732)  אוניברסיטת ליידן (15 בדצמבר 1739–19 בספטמבר 1761)  אוניברסיטת ליידן 
 תלמידי דוקטורט:  Petrus Camper, Jean Nicolas Sébastien Allamand, Hermann Biegmann, Johannes Geistman 
 פרסים והוקרה:  עמית החברה המלכותית 
 תרומות עיקריות
 חתימה:   
 
פיטר ון מוסנברוק (בהולנדית: Pieter van Musschenbroek;‏ 14 במרץ 1692 – 19 בספטמבר 1761) היה מדען הולנדי, וכן פרופסור בדיסבורג, אוטרכט וליידן, שם מילא תפקידים בתחומי המתמטיקה, פילוסופיה, רפואה ואסטרונומיה. מיוחסת לו המצאת הקבל הראשון ב-1746: צנצנת ליידן. מוסנברוק היה גם אחד המדענים הראשונים שסיפקו תיאורים מפורטים של מכונות לבדיקת מתח, דחיסה וכיפוף.
ראשית חייו ולימודיו

פיטר ון מוסנברוק נולד ב-14 במרץ 1692 בליידן, שהייתה אז בתחומי הרפובליקה ההולנדית. הוריו היו יוהנס ון מוסנברוק ומרגרטה ואן סטראטן, שהגיעו לליידן מפלנדריה ב-1600 בערך. יוהנס היה יצרן מכשירים, שייצר מכשירים מדעיים כמו משאבות אוויר, מיקרוסקופים וטלסקופים.
פיטר למד בבית ספר לטיני עד 1708, שם למד לדבר יוונית עתיקה, לטינית, צרפתית, אנגלית, גרמנית תקנית, איטלקית וספרדית. פיטר למד רפואה באוניברסיטת ליידן וקיבל תואר דוקטור לרפואה ב-1715, ולקח חלק בהרצאותיהם של ג'ון תיאופילוס דסגוליירס (אנ') ואייזק ניוטון. סיים לימודי פילוסופיה ב-1719.
קריירה אקדמית > דיסבורג

ב-1719 הפך לפרופסור למתמטיקה ופילוסופיה באוניברסיטת דיסבורג (אנ'), וב-1721 הפך לפרופסור לרפואה באוניברסיטה.
קריירה אקדמית > אוטרכט

ב-1723 עזב את אוניברסיטת דיסבורג, והפך לפרופסור באוניברסיטת אוטרכט. ב-1726 הפך לפרופסור לאסטרונומיה באוניברסיטה. בנובמבר 1734 נבחר לעמית החברה המלכותית.
קריירה אקדמית > ליידן

ב-1739 חזר לליידן, שם החליף את יעקבוס ויטיצ'יוס (אנ') כפרופסור.
כבר במהלך לימודיו באוניברסיטת ליידן החל פיטר להתעניין באלקטרוסטטיקה. ון מוסנברוק ותלמידו אנדראס קונאוס גילו שניתן לאגור את האנרגיה, המנגנון היה צנצנת זכוכית מלאה במים שלתוכו הונח מוט פליז; ואת האנרגיה המאוחסנת ניתן היה לשחרר רק על ידי השלמת מעגל חיצוני בין המוט לבין מוליך אחר. ון מוסנברוק מסר את התגלית לרנה אנטואן פרשו דה ראומיר בינואר 1746, ז'אן-אנטואן נולט (אנ'), מתרגם מכתבו של מוסנברוק מלטינית, אשר כינה את ההמצאה "צנצנת ליידן".
זמן קצר לאחר מכן, התברר כי מדען גרמני בשם אוולד גאורג פון קלייסט (אנ') בנה באופן עצמאי מכשיר דומה בסוף 1745, זמן קצר לפני מוסנברוק.
ב-1754 הפך לפרופסור לשם כבוד באקדמיה הקיסרית למדע בסנקט פטרבורג, ונבחר כחבר זר באקדמיה המלכותית השוודית למדעים ב-1747.
ון מוסנברוק מת ב-19 בספטמבר 1761 בליידן.
הערות שוליים

1 2  "van Musschenbroek Foundation". musschenbroek.nl.
↑  van der Aa on dbnl.
↑  http://www.mordaunt.me.uk/pdf/Royal%20Society.pdf
| --- | --- |
בקרת זהויות :  NLI: 987007265599705171  PLWABN: 9810631482905606  BIBSYS: 90849338  BnF: cb13475113j (data)  BPN: 09237989  CANTIC: a10832762  CiNii: DA01836043  GND: 118785516  ISNI: 0000 0000 8076 3753  LCCN: n85049175  MGP: 112693  NKC: mzk2009511311  NLA: 35752388  NLG: 245155  NSK: 000109920  NTA: 068740654  RERO: 02-A000170188  RKD: 420797  SELIBR: 276051  SNAC: w6pn9q9q  SUDOC: 067056350  Trove: 1071448  VcBA: 495/122074  VIAF: 12454678   WorldCat (עם VIAF): 12454678
פרל הארבור

ערך זה עוסק במפרץ בהאוואי. אם התכוונתם לסרט, ראו .
| --- | --- |

תצלום לוויין של פרל הארבור. בסיס חיל האוויר הייקם ונמל התעופה הבינלאומי הונולולו נמצאים בחלק הימני התחתון של התמונה
 מידע כללי
 מיקום:  הוואי אואהו, הוואי
 סוג:  לגונה 
 מידע נוסף
 מדינות באגן הניקוז:  ארצות הברית ארצות הברית
 קואורדינטות:  21°21′43″N 157°57′13″W﻿ / ﻿21.361944°N 157.953611°W﻿ / 21.361944; -157.953611
  (למפת הוואי מוגדלת) הונולולו הילו ליהואה קאהולואי קאפאה קאונקאקאי לאנאי האוקיינוס השקטפרל הארבור(למפת הוואי רגילה) הונולולו הילו ליהואה קאהולואי קאפאה קאונקאקאי לאנאי האוקיינוס השקטפרל הארבור
 
פרל הארבור - אתר היסטורי לאומי בארצות הברית
פרל הארבור (Pearl Harbor; מאנגלית: "מעגן הפנינים") הוא מפרץ באי אואהו אשר בהוואי, מערבית להונולולו. חלק גדול מהמעגן ומהאדמות שסביבו הוא בסיס מים עמוקים של הצי האמריקני המאוכלס על ידי מפקדות צי האוקיינוס השקט של ארצות הברית.
בפרל הארבור תקפו היפנים את הצי האמריקאי – המתקפה על פרל הארבור ב-7 בדצמבר 1941. אירוע זה גרם לארצות הברית להצטרף למלחמת העולם השנייה.
פרל הארבור הוכרז כאתר היסטורי לאומי (National Historic Landmark) בארצות הברית.
קרב מידוויי

קרב מידוויי הוא קרב חשוב בזירה הפסיפית במלחמת העלם השנייה, שהתקיים בין 3 ל-7 ביוני 1942, שישה חודשים לאחר המתקפה על פרל הארבור, וחודש לאחר הקרב בים האלמוגים. חיל הים האמריקאי הנחיל מפלה לצי היפני וההיסטוריון הצבאי, ג'ון קיגן, כינה אותה "המתקפה המרשימה וההחלטית ביותר בהיסטוריה של הלוחמה הימית".
הערות שוליים

↑  Craig L Symonds, Naval Aviation And World War The Battle of Midway June 4, 1942, Oxford University PressNew York, NY, 2005-06-10, עמ' 197–262, ISBN 978-0-19-517145-7
↑  John Keegan, The Second World War, New York: Penguin Books, 2005, עמ' 275, ISBN 978-0-14-303573-2
| --- | --- |
בקרת זהויות :  NLI: 987007531446705171  BnF: cb126501610 (data)  GND: 4044991-9  LCCN: sh85099029  NARA: 10046453  NDL: 00637814  NKC: ge138346  VIAF: 135657338   WorldCat (עם VIAF): 135657338 
ערך זה הוא קצרמרבנושא גאוגרפיה של הוואי. אתם מוזמנים לתרום לוויקיפדיה ו.
פיזיקה של שני פוטונים

דיאגרמת פיינמן של פיזיקת שניי פוטונים
פיזיקת שני פוטונים משמשת למחקר של מבנה הפוטון.
פיזיקת שני פוטונים נקראת גם פיזיקת גאמא גאמא. פיזיקה זו היא חלק מפיזיקת חלקיקים, והיא מתארת את האינטראקציה בין שני פוטונים. בדרך כלל קרני אור עוברות אחת דרך השנייה ללא השפעה הדדית.
בתוך תווך אופטי כאשר עוצמת הקרניים גבוהה מספיק הקרניים כן תהיה השפעה, ובריק יש פיזור של קרני אור כמו פיזור של אור בעדשה.
כאשר עוברים סף מסוים של אנרגיית מרכז מסה, חומר יכול להיווצר.
ניסויים

פיזיקת שני פוטונים נחקרת במאיצי חלקיקים. שם לא מאיצים את הפוטונים עצמם, אלא חלקיקים אחרים בעלי מטען חשמלי, שכתוצאה מההאצה הם פולטים פוטונים.
עד כה המחקרים הכי מתקדמים נעשו במאיץ LEP) Large Electron–Positron Collider) ב-CERN) European Organization for Nuclear Research).
אם יש שינוי גדול ב-transverse momentum יכולים להתגלות אחד או שני אלקטרונים, תהליך שנקרא תיוג. הגלאים הגדולים במאיץ מתחקים אחר החלקיקים האחרים שנוצרים בהתנגשות, ובכך אפשר לשחזר את תהליך האינטראקציה.
לרוב חוקרים אינטראקציה של פוטונים דרך UPCs) Ultra–Peripheral Collisions) של יונים כבדים, כמו זהב ועופרת. בתהליך זה הנוקליאונים לא נוגעים אחד בשני.
בתהליך זה יוצרים התנגשות של יונים חיוביים חסרי אלקטרונים.
יש שתי דרכים עיקריות בהן יכולים הפרוטונים של היונים להתנגש:
ניסויים > הראשונה - חזיתית

במקרה זה, כאשר היונים יתנגשו, הכוחות העיקריים שיפעלו יהיה הכוחות בין הקווארקים בפרוטונים. כוח זה הוא הכוח החזק, והוא משפיע רק במרחקים קטנים מאוד.
ניסויים > הדרך השנייה

כאשר אין התנגשות חזיתית, אך הפרוטונים חולפים זה על פני זה, ומשפיעים אחד על השני. בגלל המרחק בין הפרוטונים, הכוח החזק לא משפיע. אולם, הכוח החשמלי כן משפיע במרחק זה ובהתנגשות זו הוא הכוח העיקרי. את הכוח החשמלי מעבירים הפוטונים.
זו ההתנגשות הרלוונטית לניסויים שלנו מפני שמטרתנו היא לחקור את התנגשות הפוטונים.
בתהליך UPCs מפני שהיונים כל כך כבדים, יכולות להתרחש שתי אינטראקציות נפרדות. אינטראקציות אלה יכולות להוביל ליצירת שני זוגות של אלקטרון ופוזיטרון.
פיזיקת שני פוטונים יכולה להיחקר ב-LHC) Large Hadron Collider) ב-CERN )EuropeanOrganization for Nuclear Research). אינטראקציה בין שני פוטונים נראה לראשונה ב-2016 בגלאי ATLAS)A Toroidal LHC ApparatuS) והממצא אושש על ידיי גלאי CMS )Compact Muon Solenoid).
בניסוי PVLAS ) Polarizzazion del Vuoto con LASer), התקבלו התוצאות הטובות ביותר בהתנגשות פוטונים. תוצאות אלו עלו על המצופה לפי המודל הסטנדרטיבהתפזרות של פוטונים, דבר המצביע על פיזיקה חדשה. פיזיקה זו כוללת חלקיקים חדשים ובניהם האקסיון, והחיפוש אחר חלקיקים אלו הוא עיקרי בניסוי
PVLAS ) Polarizzazion del Vuoto con LASer).
ניסויים > תהליכים

על פי פיזיקת החלקיקים, פוטון ופוטון לא נמשכים זה לזה. אך בתהליך מסוים לא ידוע, פוטון הופך לזוג של פרמיון ואנטי-פרמיון, טעונים וירטואלית. פרמיונים אלו יכולים להיות או לפטונים או קווארקים.
הפוטון השני יכול להתחבר לפרמיון או לאנטי-פרמיון.
ישנם שלושה תהליכי אינטראקציה:
1. מפוטון אחד יכולים להיווצר קווארק ואנטי-קווארק או לפטון ואנטי-לפטון.
2. מפוטון אחד יכולים להיווצר קווארק ואנטי-קוורק שהופכים לווקטור מזון.
3. שני הפוטונים הופכים לשני ווקטורי מזון, כתוצאה מכך תהיה אינטראקציה בין שני האדרונים.
ראו גם

Channelling
Matter creation
יצירת זוג
Delbruck scattering
הערות שוליים

↑  David d’Enterria and Gustavo G. da Silveira, Observing Light-by-Light Scattering at the Large Hadron Collider, APS physics, ‏22 באוגוסט 2013
↑  ATLAS spots light-by-light scattering, CERN Courier, ‏11 בנובמבר 2016, נערך ב-27 במאי 2019
↑  CERN Document Server, Light-by-light scattering in ultra-peripheral Pb+Pb collisions at sNN−−−−√=5.02 TeV with the ATLAS detector at the LHC, ‏30 בספטמבר 2016, נערך ב-29 במאי 2018
↑  Collaboration, CMS, Evidence for light-by-light scattering and searches for axion-like particles in ultraperipheral PbPb collisions at sNN−−−√= 5.02 TeV, Cornell University, ‏10 באוקטובר 2018
↑  Guido Zavattini, Ugo Gastaldi, Ruggero Pengo, Giuseppe Ruoso, Federico Della Valle, Edoardo Milotti, Measuring the magnetic birefringence of vacuum: the PVLAS experiment, Cornell University, ‏11 בינואר 2012
↑  Author links open overlay panelT.F.WalshP.Zerwas, Two-photon processes in the parton model, ScienceDirect, ‏16 באפריל 1973
↑  Author links open overlay panelEdwardWitten, Anomalous cross section for photon-photon scattering in gauge theories, ScienceDirect, ‏14 במרץ 1977
↑  William A. Bardeen and Andrzej J. Buras, Higher-order asymptotic-freedom corrections to photon-photon scattering, APS physics, ‏1 ביולי 1979
↑  William A. Bardeen and Andrzej J. Buras, Erratum: Higher-order asymptotic-freedom corrections to photon-photon scattering, APS physics, ‏1 באפריל 1980
↑  Author links open overlay panelL3 CollaborationP.AchardtO.AdrianiqM.Aguilar-BenitezyJ.AlcarazyG.AlemanniwJ.AllabyrA.AloisioacM.G.AlviggiacH.AnderhubawV.P.AndreevfahF.AnselmohA.ArefievabT.AzemooncT.AziziP.BagnaiaamA.BajoyG.Baksayz…M.Zöllera, Measurement of the photon structure function with the L3 detector at LEP, ScienceDirect, ‏1 בספטמבר 2005
↑  Author links open overlay panelRichardNisius, The photon structure from deep inelastic electron–photon scattering, ScienceDirect, ‏יולי 2000
דיאגרמת פיינמן להיווצרות של פרמיון ואנטי פרמיון מפוטון.
דיאגרמת פיינמן של היווצרות פרמיון ואנטי פרמיון מאינטראקציה ישירה בין שני פוטונים
פונקציית דן

פונקציית דן של חבורה נוצרת סופית היא פונקציה המתארת את אי-השוויון האיזופרימטרי בגרף קיילי של החבורה, ומודדת את הסיבוכיות של פתרון בעיית המילה בחבורה זו.
תהי G חבורה הנוצרת על ידי קבוצה X עם קבוצת יחסים R. כל מילה w המייצגת את איבר היחידה אפשר להציג כמכפלה של צמודים  \ w=(p_{1}r_{1}p_{1}^{-1})\cdots (p_{t}r_{t}p_{t}^{-1}), כאשר  \ r_{1},\dots ,r_{t}\in R^{\pm 1} הם יחסים. המספר המינימלי של יחסים כאלה הוא השטח של w. פונקציית דן המתאימה ל-X מוגדרת כך ש- \ f(n) הוא השטח הגדול ביותר של מילים באורך n.
מגדירים יחס שקילות על פונקציות, כך ש- \ f\equiv g אם קיים קבוע c כך ש- \ f(n)\leq c\cdot g(cn)+cn, וכן להפך. כל שתי פונקציות דן של אותה חבורה שקולות זו לזו. בפרט, אם פונקציית דן שקולה לחזקה  \ n^{\alpha }, אז המעלה  \ \alpha  מוגדרת היטב. יש חבורות מוצגות סופית עם פונקציות דן כאלה עבור קבוצה צפופה של ערכים  2\leq \alpha . פונקציית דן עשויה להיות אקספוננציאלית, אפילו עבור חבורה מטא-אבלית.
כל פונקציית דן תת-ריבועית היא ליניארית. חבורה היא היפרבולית אם ורק אם יש לה פונקציית דן ליניארית. יש חבורות רבות עם פונקציית דן ריבועית: כל חבורה אבלית, כל חבורה חופשית-על-ציקלית, חבורת תומפסון, וגם החבורות  \ \operatorname {SL} _{n}(\mathbb {Z} ) כאשר  n\geq 5.
פונקציית דן קשורה בזמן הריצה של מכונת טיורינג לא דטרמיניסטית הפותרת את בעיית המילה בחבורה. למעשה, הפונקציה רקורסיבית אם ורק אם בעיית המילה פתירה. בעיית המילה של חבורה נוצרת סופית היא במחלקת הסיבוכיות NP אם ורק אם החבורה מוכלת בחבורה מוצגת סופית שיש לה פונקציית דן פולינומית. עם זאת, יש חבורה מוצגת סופית עם פונקציית דן ריבועית, שבעיית הצמידות שלה אינה פתירה. בעיית האיזומורפיזם פתירה עבור חבורות היפרבוליות, אבל לא עבור חבורות מוצגות סופית עם פונקציית דן ריבועית.
פונקציית דן של תת-חבורה עשויה לגדול מהר יותר מזו של החבורה עצמה.
ראו גם

גידול של חבורה
בעיות דן
פארק דה פראנס

| --- | --- |

 כתובת:  24, rue du Commandant Guilbaud, F-75016 Paris 
 מיקום:  פריז שבצרפת
 קואורדינטות:  48°50′29″N 2°15′11″E﻿ / ﻿48.84145°N 2.25305°E﻿ / 48.84145; 2.25305
 אבן יסוד:  1897
 תקופת הפעילות:  18 ביולי 1897 – הווה (127 שנים)
 שופץ:  1932, 1972, 2015
 עלות הבנייה:  150,000,000 פרנק צרפתי (נכון ל־1972) 
 בעלים:  עיריית פריז
 מפעיל:  פריז סן-ז'רמן 
 משטח:  דשא
 אדריכל:  רוז'ר טייליבר, Siavash Teimouri 
 קבוצות:  פריז סן-ז'רמן
 מושבים:  48,713
 ממדי משטח:  105 × 68 מטר
 www.leparcdesprinces.fr
  מפת מיקום  מפה מפורטת   (למפת פריז מוגדלת) פארק דה פראנס(למפת פריז רגילה) פארק דה פראנס  he tabBackground:;tabBorder:#aaa;defaultTab:0;
 
פּארק דה פְּרַאנְס (בצרפתית: Parc des Princes; בתרגום חופשי "גן הנסיכים") הוא האצטדיון הביתי של קבוצת הכדורגל פריז סן-ז'רמן. כמו כן, עד הקמת אצטדיון סטאד דה פראנס לפני מונדיאל 1998 שנערך בצרפת, האצטדיון היה גם אצטדיון הבית של נבחרת צרפת בכדורגל ונבחרת צרפת ברוגבי.
האצטדיון השתתף באירוח משחקי מונדיאל 1938, מונדיאל 1998, יורו 1960, יורו 1984 ויורו 2016.
האצטדיון אירח שלוש פעמים את גמר גביע אירופה לאלופות (1956, 1975 ו-1981), פעמיים את גמר גביע אירופה למחזיקות גביע (1978 ו-1995) ופעם אחת את גמר גביע אופ"א (1998). לאחר שיפוץ האצטדיון ב-2015, התארחו בו מספר משחקי כדורגל במסגרת תחרויות יורו 2016. האצטדיון צפוי לארח משחקים, ביניהם הגמר, במסגרת טורניר הכדורגל באולימפיאדת פריז (2024).
טורנירים חשובים שנערכו באצטדיון > גביע העולם בכדורגל 1938

| תאריך | נבחרת | תוצאה | נבחרת | סיבוב | צופים |
| --- | --- | --- | --- | --- | --- |
| 4 ביוני 1938 | גרמניה הנאצית (1935–1945) גרמניה | 1–1 (הארכה) |  שווייץ | סיבוב ראשון | 27,152 |
| 9 ביוני 1938 |  שווייץ | 4–2 | גרמניה הנאצית (1935–1945) גרמניה | גומלין סיבוב ראשון | 20,025 |
| 16 ביוני 1938 |  הונגריה | 5–1 |  שוודיה | חצי הגמר | 20,000 |
טורנירים חשובים שנערכו באצטדיון > גביע העולם בליגת הרוגבי 1954

| תאריך | נבחרת | תוצאה | נבחרת | סיבוב | צופים |
| --- | --- | --- | --- | --- | --- |
| 30 באוקטובר 1954 |  צרפת | 22–13 |  ניו זילנד | סיבוב ראשון | 13,240 |
| 13 בנובמבר 1954 |  צרפת | 12–16 |  בריטניה | גמר | 30,368 |
טורנירים חשובים שנערכו באצטדיון > גביע אירופה לאומות בכדורגל 1960

| תאריך | נבחרת | תוצאה | נבחרת | סיבוב | צופים |
| --- | --- | --- | --- | --- | --- |
| 6 ביולי 1960 |  צרפת | 4–5 |  יוגוסלביה | חצי גמר | 26,370 |
| 10 ביולי 1960 |  ברית המועצות | 2–1 (בהארכה) |  יוגוסלביה | גמר | 17,966 |
טורנירים חשובים שנערכו באצטדיון > גביע העולם בליגת הרוגבי 1972

| תאריך | נבחרת | תוצאה | נבחרת | סיבוב | צופים |
| --- | --- | --- | --- | --- | --- |
| 1 בנובמבר 1972 |  אוסטרליה | 9–5 |  ניו זילנד | סיבוב ראשון | 8,000 |
טורנירים חשובים שנערכו באצטדיון > אליפות אירופה בכדורגל 1984

| תאריך | נבחרת | תוצאה | נבחרת | סיבוב | צופים |
| --- | --- | --- | --- | --- | --- |
| 12 ביוני 1984 |  צרפת | 1–0 |  דנמרק | בית א' | 47,570 |
| 20 ביוני 1984 |  מערב גרמניה | 0–1 |  ספרד | בית ב' | 47,691 |
| 27 ביוני 1984 |  צרפת | 2–0 |  ספרד | גמר | 47,368 |
טורנירים חשובים שנערכו באצטדיון > גביע העולם ברוגבי 1991

| תאריך | נבחרת | תוצאה | נבחרת | סיבוב | צופים |
| --- | --- | --- | --- | --- | --- |
| 19 באוקטובר 1991 |  צרפת | 10–19 |  אנגליה | סיבוב ראשון | 48,500 |
טורנירים חשובים שנערכו באצטדיון > גביע העולם בכדורגל 1998

| תאריך | נבחרת | תוצאה | נבחרת | סיבוב | צופים |
| --- | --- | --- | --- | --- | --- |
| 15 ביוני 1998 |  גרמניה | 2–0 |  ארצות הברית | בית ו' | 45,500 |
| 19 ביוני 1998 |  ניגריה | 1–0 |  בולגריה | בית ד' | 45,500 |
| 21 ביוני 1998 |  ארגנטינה | 5–0 |  ג'מייקה | בית ח' | 45,500 |
| 25 ביוני 1998 |  דרום קוריאה | 1–1 |  בלגיה | בית ה' | 45,500 |
| 28 ביוני 1998 |  ברזיל | 4–1 |  צ'ילה | שמינית הגמר | 45,500 |
| 11 ביולי 1998 |  הולנד | 1–2 |  קרואטיה | המשחק על המקום השלישי | 45,500 |
טורנירים חשובים שנערכו באצטדיון > גביע העולם ברוגבי 2007

| תאריך | נבחרת | תוצאה | נבחרת | סיבוב | צופים |
| --- | --- | --- | --- | --- | --- |
| 9 בספטמבר 2007 |  דרום אפריקה | 59–7 |  סמואה | בית א | 46,575 |
| 19 בספטמבר 2007 |  איטליה | 31–5 |  פורטוגל | בית ג | 45,476 |
| 28 בספטמבר 2007 |  אנגליה | 36–20 |  טונגה | בית א | 45,085 |
| 30 בספטמבר 2007 |  אירלנד | 15–30 |  ארגנטינה | בית ד | 45,450 |
| 19 באוקטובר 2007 |  צרפת | 10–34 |  ארגנטינה | המשחק על המקום השלישי | 45,958 |
טורנירים חשובים שנערכו באצטדיון > אליפות אירופה בכדורגל 2016

| תאריך | נבחרת | תוצאה | נבחרת | סיבוב | צופים |
| --- | --- | --- | --- | --- | --- |
| 12 ביוני 2016 |  קרואטיה | 1–0 |  טורקיה | בית ד' | 43,842 |
| 15 ביוני 2016 |  שווייץ | 1–1 |  רומניה | בית א' | 43,576 |
| 18 ביוני 2016 |  אוסטריה | 0–0 |  פורטוגל | בית ו' | 44,291 |
| 21 ביוני 2016 |  גרמניה | 1–0 |  צפון אירלנד | בית ג' | 44,125 |
| 25 ביוני 2016 |  צפון אירלנד | 0–1 |  ויילס | שמינית הגמר | 44,342 |
טורנירים חשובים שנערכו באצטדיון > גביע העולם בכדורגל נשים 2019

| תאריך | נבחרת | תוצאה | נבחרת | סיבוב | צופים |
| --- | --- | --- | --- | --- | --- |
| 7 ביוני 2019 |  צרפת | 4–0 |  דרום קוריאה | בית א' | 45,261 |
| 10 ביוני 2019 |  ארגנטינה | 0–0 |  יפן | בית ד' | 25,055 |
| 13 ביוני 2019 |  דרום אפריקה | 0–1 |  סין | בית ב' | 20,011 |
| 16 ביוני 2019 |  ארצות הברית | 3–0 |  צ'ילה | בית ו' | 45,594 |
| 19 ביוני 2019 |  סקוטלנד | 3–3 |  ארגנטינה | בית ד' | 28,205 |
| 24 ביוני 2019 |  שוודיה | 1–0 |  קנדה | שמינית הגמר | 38,078 |
| 28 ביוני 2019 |  צרפת | 1–2 |  ארצות הברית | רבע הגמר | 45,595 |
פרס אופיר לסרט התיעודי הקצר הטוב ביותר

| --- | --- |
 תיאור:  הסרט התיעודי הקצר הטוב ביותר של השנה
 מדינה:  ישראל
 הגוף המעניק:  האקדמיה הישראלית לקולנוע וטלוויזיה
 תקופת הפרס:  2014–הווה (כ־10 שנים)
 israelfilmacademy.co.il
 
פרס אופיר לסרט התיעודי הקצר הטוב ביותר הוא פרס אופיר, הניתן מטעם האקדמיה הישראלית לקולנוע וטלוויזיה מאז שנת 1990 על הפקה יוצאת מן הכלל בסרט תיעודי קצר - באורך פחות מ-60 דקות.
הערות שוליים

↑  אמיר בוגן, פרסי אופיר: "מיתה טובה" מוביל עם 14 מועמדויות, באתר ynet, 12 באוגוסט 2014
↑  לייב בלוג: פרסי אופיר תשע״ד, 2014 | סינמסקופ
↑   טקס פרסי אופיר לשנת 2015, במסד הנתונים הקולנועיים IMDb (באנגלית)
↑   טקס פרסי אופיר לשנת 2016, במסד הנתונים הקולנועיים IMDb (באנגלית)
↑  ישי קיצ'לס, טקס פרסי אופיר: המועמדים | ישראל היום, באתר ישראל היום, 17 באוגוסט 2017
↑  איתמר רונאל, ‏האישה שלא הייתה שם, באתר ‏מאקו‏, 19 בספטמבר 2017
↑  המועמדים והמועמדות בגמר תחרות אופיר 2020, באתר www.israelfilmacademy.co.il
↑  רן בוקר, אינה טוקר, המנצח הגדול בטקס פרסי אופיר: "ויהי בוקר" של ערן קולירין, באתר ynet, 5 באוקטובר 2021
| פרס אופיר |
| --- | --- | --- |
| פרסי קולנוע | הסרט העלילתי הטוב ביותר • הסרט העלילתי הטוב ביותר מסלול פרינג' • הבימוי הטוב ביותר • התסריט הטוב ביותר • השחקן הראשי הטוב ביותר • השחקנית הראשית הטובה ביותר • שחקן המשנה הטוב ביותר • שחקנית המשנה הטובה ביותר • הצילום הטוב ביותר • העריכה הטובה ביותר • הליהוק הטוב ביותר • העיצוב האמנותי הטוב ביותר • עיצוב התלבושות הטוב ביותר • האיפור הטוב ביותר • המוזיקה המקורית הטובה ביותר • הפסקול הטוב ביותר • הסרט התיעודי הטוב ביותר • הסרט התיעודי הקצר הטוב ביותר • הסרט העלילתי הקצר הטוב ביותר • פרס על מפעל חיים • פרס על הישגים מקצועיים בקולנוע • פרס על מצוינות |  |
| טקסים | 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 |  |
| זוכים בעלי ערך | במאים • עורכים • מלהקים • מוזיקאים • מפעל חיים • סרטים • עיצוב אמנותי • עיצוב פסקול • עיצוב תלבושות • צלמי קולנוע • שחקנים בתפקיד ראשי • שחקנים בתפקיד משני • תסריטאים • הישגים מקצועיים |  |
| פרס אופיר לסרט התיעודי הקצר הטוב ביותר |
| --- | --- | --- |
| העשור השני של המאה העשרים ואחת | כופר נפש (2014) • מרוששות (2015) • מוות בבאר שבע (2016) • מקווה שאני בפריים (2017) • הארץ מעבר להרים (2018) • זונה כמוני (2019) |  |
| העשור השלישי של המאה העשרים ואחת | גשם בעיניים (2020) • לילות קיץ (2021) • בת האמן (2022) • הרף התחתון ביותר (2023) |  |
פוראן

| --- | --- |

 לידה:  4 בפברואר 1934 טהראן, איראן 
 פטירה:  1990 (בגיל 55 בערך) 
 שם לידה:  פארחדוח'ת עבאס טלקאני
 מקום קבורה:  Imamzadeh Taher Cemetery 
 מוקד פעילות:  איראן 
 תקופת הפעילות:  מ-1952 
 סוגה:  מוזיקת פופ פרסית
 שפה מועדפת:  פרסית 
 פרופיל ב-IMDb
 
פארחדוח'ת עבאס טלקאני (בפרסית: فرح‌دخت عباس طالقانی; 4 בפברואר 1934 - 4 באוקטובר 1990), ידועה תחת שם הבמה פוראן (בפרסית: پوران; באנגלית: Pooran) הייתה זמרת ושחקנית איראנית.
ביוגרפיה

פוראן נולדה ב-4 בפברואר 1934, הייתה אחת מהזמרות המפורסמות באיראן בשנות החמישים, היא שמרה על תהילתה עד אמצע שנות השביעים. תחילה היא השתמשה בשם הבמה "גברת אנונימית" ולאחר מכן "באנו שאפורי" (שם המשפחה של בן הזוג הראשון שלה) ולבסוף השתמשה בשם הבמה "פוראן".
לאחר שסיימה את לימודיה התיכוניים בבית הספר התיכון אסאדי בטהראן, פוראן נכנסה לקונסרבטוריון הגבוה למוזיקה והפכה לאחת מתלמידיו של עבאס שאפורי. פוראן נישאה לעבאס שאפורי, שהיה המלחין של מספר רב מיצירותיה. לאחר נישואיה לעבאס, פוראן השתמשה בשם הבמה "באנו שאפורי". לאחר שנפרדה מבעלה, היא בחרה בשם הבמה פוראן. פוראן החלה להשתתף כזמרת בתוכנית הרדיו גולהא. ב-1960 נכנסה פוראן לקולנוע, כאשר שיחקה במספר סרטים.
היא ביצעה שירי דואט עם כמה זמרים ביניהם ויגן דרדריאן, עארף, מנוצ'ר סחאי ואיראג'. לאחר המהפכה האיראנית, פוראן היגרה לארצות הברית והתיישבה בלוס אנג'לס בזמן שהותה בחו"ל, הייתה לה פעילות אמנותית מצומצמת, כמו הקלטת סרטונים לשיריה הישנים המפורסמים.
מותה

בתחילת שנות ה-80 סבלה פוראן מסרטן השד ומבעיות כבד. היא חזר לאיראן בסוף שנות ה-80 ואושפזה עקב המחלה בבית החולים בטהראן. במהלך ימי אשפוזה היה לידה בעלה לשעבר עבאס שפורי. ב-4 באוקטובר 1990 פוראן נפטרה בבית החולים.
משפחתה

פוראן היא אחייניתה של הזמרת האיראנית עזאת רוחבחש, אשר משכה אותה לשירה. פוראן היא גם אחותה של אשתו של אנושיראואן רוחאני, מוזיקאי ומלחין איראני בולט, ודודתה של רזא רוחאני, בנו של אחותה ואנושירוואן.
גרסאות כיסוי לשיריה

לאחר מותה של פוראן, רבים משיריה הושרו מחוץ או בתוך איראן.
הזמר מועין ביצע את שירה "Hamseda", הזמר סיאבש חומישי ביצע את השיר "Goli Jan", הזמרת שאקילה ביצעה את השיר "Man Che Konam", הזמר מרטיק ביצע את "Niloofar".
בישראל הזמרת גם זכתה למספר גרסאות כיסוי, הזמרת לירז צ'רכי ביצעה את השיר "Zendegi" והזמרת ריטה ביצעה את "Shaneh" (שבוצע על ידי פוראן וויגאן).
ראו גם

מוזיקת פופ פרסית
גולהא (תוכנית רדיו)
לקריאה נוספת

התזמורת האנדלוסית ירושלים - "לילות פרס" - מרחיבים דעת
קברה של פוראן
תמונה של פוראן
פרויקט פאוור

| --- | --- |

 בימוי:  הנרי ג'וסט, אריאל שולמן 
 הופק בידי:  אריק ניומן 
 תסריט:  Mattson Tomlin 
 שחקנים ראשיים:  ג'וזף גורדון-לוויט רודריגו סנטורו ג'יימי פוקס דומיניק פישבק 
 מוזיקה:  ג'וזף טראפאנס 
 מדינה:  ארצות הברית ארצות הברית
 חברה מפיצה:  נטפליקס 
 שיטת הפצה:  וידאו על פי דרישה, direct-to-video 
 הקרנת בכורה:  14 באוגוסט 2020 
 משך הקרנה:  111 דק' 
 שפת הסרט:  אנגלית 
 סוגה:  סרט מתח, סרט בסוגת ספרות עלילה ספקולטיבית, סרט פעולה, סרט מדע בדיוני, סרט פשע 
 תקציב:  85.1 מיליון דולר
 דף הסרט ב־IMDb
 
פרויקט פאוור (באנגלית: Project Power) הוא סרט גיבורי על אמריקאי משנת 2020 בבימויו של אריאל שולמן והנרי ג'וסט, שהופק על ידי אריק ניומן ובריאן אונקלס, ונכתב על ידי מטסון טומלין. בסרט מככבים ג'יימי פוקס, ג'וזף גורדון-לוויט ודומיניק פישבק, לצד קולסון בייקר, רודריגו סנטורו, איימי לנדקר ואלן מלדונאדו, ועלילתו עוקבת אחר סוחר סמים, קצין משטרה וחייל לשעבר שמתאגדים לעצור הפצת גלולה שמעניקה למשתמש כוחות על למשך חמש דקות.
הסרט שוחרר לצפייה ישירה ב-14 באוגוסט 2020 על ידי נטפליקס וזכה לביקורות מעורבות של מבקרים, ששיבחו את ביצועי השחקנים, רצפי הפעולה וויזואלים אך מתחו ביקורת על התסריט.